Publication: Magyar Közlöny
Issue: MK-2000-123 (Year: 2000, Number: 123)
Era: 1990-2004
Section: 1992. évi XXXII. törvény a kárpótlást kérő számára előnyösebb volt, de az ügy elbírálása még nem záródott le, az
Paragraph Index: 131

1992. évi XXXII. törvény a kárpótlást kérő számára előnyösebb volt, de az ügy elbírálása még nem záródott le, az eredeti törvény alkalmazandó”. Az indítványozó alkotmánybírósági határozatra hivatkozva úgy ítéli meg, hogy az új törvényi szabályozás az érintettekre nézve csak kedvezőbb lehet. Az indítványozó a T. 58. § (1) bekezdésével kapcsolatban — többek között — úgy vélekedik, hogy „a 30 000 Ft-os nevetséges ’kárpótlás’ megszavazása az elpusztítottak emlékének a Magyar Állam által való meggyalázása, s mint ilyen is alkotmánysértő”. Véleménye, hogy diszkriminatív az a kárpótlás, ami nem éri el reálértékben az 1992-es egymilliónak legalább a felét.

Source: https://magyarkozlony.hu/hivatalos-lapok/80cbd5776bced831c26b3ae672d4788575657a40/dokumentumok/533661d1700fc3554eda9d679d9690bf4e6e113e/letoltes